বিহারে SIR-এর আবহেই এবার নতুন ঘোষণা নির্বাচন কমিশনের

ওয়েব ডেস্ক: বিহারে SIR-এর আবহেই এবার নতুন ঘোষণা নির্বাচন কমিশনের (Election Commission of India)। SIR শেষ হলেই নয়া ভোটার কার্ড আনতে চলেছে নির্বাচন কমিশন। এই প্রযুক্তিনির্ভর ভোটার কার্ডে (Voter ID Cards) থাকছে নানারকম ডিজিটাল সুবিধা। SIR শেষ হলেই রাজ্যের প্রত্যেক ভোটারদের হাতে তুলে দেওয়া হবে এই নয়া ভোটার কার্ড, জানিয়েছে নির্বাচন কমিশন। SIR শেষেই নয়া ভোটার কার্ড ইস্যু হবে বিহারে। নির্বাচন নিয়ে একগুচ্ছ নতুন পরিকল্পনা রয়েছে কমিশনের। প্রযুক্তিনির্ভর ভোটার কার্ডে থাকছে ডিজিটাল সুবিধা। প্রযুক্তির প্রয়োগে ভোটার তালিকা হবে সুরক্ষিত, দাবি কমিশনের।

চলতি বছরের শেষেই বিহারে বিধানসভা নির্বাচন (Bihar Election 2026)। তার আগেই এবার বিহারে ভোটার চিহ্নিত করতে নতুন প্রযুক্তি আনছে নির্বাচন কমিশন। আগামী ৩০ সেপ্টেম্বর চূড়ান্ত ভোটার তালিকা প্রকাশের পর থেকেই রাজ্যের ভোটাররা হাতে পাবেন একেবারে নতুন প্রযুক্তির ভোটার পরিচয়পত্র। কমিশনের এক শীর্ষ স্থানীয় আধিকারিক জানান, SIR চলাকালীন বিহারের বাসিন্দাদের থেকে তাদের সাম্প্রতিক ছবি চাওয়া হয়েছিল। নতুন ভোটার কার্ডে ব্যবহার করা হবে সেই ছবিই। তবে এই নয়া কার্ড কি শুধুই বিহারে, নাকি চালু হবে দেশের অন্যত্রও, সে বিষয়ে এখনও কিছু জানানো হয়নি কমিশনের তরফে। একনজরে দেখে নেব কী এই নতুন ভোটার কার্ড?

আরও পড়ুন: রাহুলের ‘হাইড্রোজেন’ বোমার পাল্টা বিজেপি

নতুন ভোটার কার্ড হল প্রচলিত EPIC-এর আপডেটেড সংস্করণ।এতে যুক্ত হয়েছে আধুনিক প্রযুক্তি ও গুরুত্বপূর্ণ নিরাপত্তা ব্যবস্থা। ভোটাররা যাঁরা SIR প্রক্রিয়ায় তাদের ছবি আপডেট করেছেন, নতুন কার্ডে তাদের সেই ছবিই দেখা যাবে। কার্ডে থাকছে QR কোড, ফলে জালিয়াতি বা নকল কার্ড তৈরি কার্যত অসম্ভব। মিলবে দু’রকমের কার্ড- ফিজিক্যাল ও ডিজিটাল। নির্বাচন কমিশনের বক্তব্য, প্রযুক্তির এই প্রয়োগে বিহারের ভোটার তালিকা আরও সুরক্ষিত ও স্বচ্ছ হবে। পাশাপাশি আসন্ন নির্বাচনী প্রক্রিয়া হবে আরও আধুনিক। ভোট কেন্দ্রে ভিড় কমাতেও চিন্তাভাবনা করছে কমিশন। প্রতিটি বুথে সর্বাধিক ভোটার সংখ্যা ১২০০ থেকে ১৫০০-এর মধ্যে রাখা হচ্ছে, পাশাপাশি মোট বুথের সংখ্যাও বাড়বে বলেও জানিয়েছে কমিশন। আগামী ২২ নভেম্বর বিহারের বর্তমান বিধানসভার মেয়াদ শেষ হচ্ছে। তাই আইন অনুযায়ী তার আগেই নতুন বিধানসভা গঠন করতে হবে। সূত্রের খবর, অক্টোবরের শেষ থেকে নভেম্বরের মাঝামাঝির মধ্যেই বিধানসভা নির্বাচন হতে পারে।

অন্য খবর দেখুন